Here is a page extracted from Wikipedia that may contain CSS, HTML, and a lot of unformatted text.

Title: ملوى
Content: ملوى هى مدينه مصريه و مركز تبع محافظة المنيا فى صعيد مصر و بتعتبر تانى اكبر مدن الجمهوريه المصريه من غير عواصم المحافظات بعد المحلة الكبرى

اصل الاسم 

بيرجع اصل كلمة ملوى لكلمة (مرو ) بالمصرى القديم او كلمة (مرى) بالقبطى و اللى معناهم المخزن

الموقع 
مدينة ملوى موجوده فى جنوب محافظة المنيا و بيحدها من الشمال مركز ابو قرقاص و من الجنوب مركز دير مواس و المسافه بين مدينة ملوى و بين القاهرة حوالى 298 كم و وبينها و بين مدينة المنيا عاصمة المحافظه 45 كم. عدد سكان مدينة ملوى حوالى 135,771 واحد و مساحتها 5,087 فدان>

الاثارات 
مدينة ملوى فيها عدد كبير من الاثار المصريه القديمه زى:
 متحف اثار ملوى : و اللى اتأسس سنة 1963 و بيضم الاثارات اللى اكتشفوها فى منطقة اثار تونه الجبل اللى بيرجع تاريخها للعصر اليونانى والرومانى و المتحف متكون من دورين و مبنى على مساحه 1900 م2 و فيه جواه اربع صالات للعرض وفية حوالى 1050 قطعةو من اجمل التحف اللى فيه تمثال للطائر المقدس (ايبيس) ابو منجل المقدس و ادوات الزينه اللى كان بيستعملها قدماء المصريين و كمان تماثيل بتوضح تسريحات الشعر عند الستات فى مصر القديمه و كمان كام تابوت و فلوس و عملات قديمه.واغلب القطع الاثرية اتدمرت بعد أحداث العنف التى أعقبت فض اعتصامى رابعة والنهضة على مدى يومى 14 و15 أغسطس 2013 من قبل بعض الجماعات المتطرفة بهدف تدمير الحضارة المصرية.
 تونه الجبل : و دى بتبعد عن مدينة ملوى بحوالى 15 من من ناحية الغرب و بتضم اثار جنائزيه و مجموعة من السراديب الممتدة تحت الارض و تربة بيتوزيرس( Petosiris) و تربة ايزادورا (Isadora) اللى ماتت غرقانه و هى بتحاول تعدى النيل عشان تقابل حبيبها على الناحيه التانيه.
 الاشمونين : و دى بينها و بين مدينة ملوى 8 كم من الغرب و فيها بقايا مدينه اسسها الامبراطور هادريان و فيها كمان 4 تماثيل ضخمه للاله (تحوت) على شكل قطه .
 الشيخ عباده : و كان اسمها زمان انطيونوبوليس و فيها بيت ماريه القبطيه.

وايضا قريه بني حسن اللى يوجد بها اشهر مقابر في ملوي اللى ترجع تاريخها الي الدوله الوسطي الذي يظهر العمود المضلع الذي استمدت بلاد اليونان طريقه بناء المعابد لهم

سبب التسميه

مشاهير

شوف كمان 
 شخصيات مصريه مشهوره

لينكات برانيه

مصادر 

مدن مصريه
المنيا
مراكز مصر